
Այսօր՝ թատրոնի միջազգային օրը Երեւանի Հակոբ Պարոնյանի անվան երաժշտական կոմեդիայի պետական թատրոնում անցկացվեց «Արտավազդ» թատերական մրցանակաբաշխությունը: Մրցանակաբաշխությունն այս տարի նվիրված է հռչակավոր դերասան Վահրամ Փափազյանի ծննդյան 125-ամյակին:


«Արտավազդ» ամենամյա մրցանակները շնորհվում են մրցանակաբաշխության նախորդ տարվա մարտի 1-ից մինչեւ մրցանակաբաշխության տարվա մարտի 1-ը ընկած ժամանակահատվածում` առավել աչքի ընկած թատերական աշխատանքներին:


«Արտավազդ» մրցանակը ստորեւ ներկայացվելիք անվանակարգերում շնորհվել է հետեւյալ անձանց


Լավագույն կին դերակատար- Լուիզա Ղամբարյան


Լավագույն տղամարդ դերակատարներ -Դավիթ Հակոբյան, Երվանդ Ենգիբարյան


Լավագույն ռեժիսուրա- Ալեքսանդր Գրիգորյան, Հակոբ Ղազանչյան


Լավագույն ներկայացումներ- Երվանդ Ղազանչյան, Վահե Շահվերդյան


Լավագույն երիտասարդ դերասանուհի-  Անի Գրիգորյան


Լավագույն երիտասարդ դերասաններ- Արմեն Մարգարյան, Իշխան Ղարիբյան


Լավագույն երիտասարդ բեմադրիչ- Սամսոն Մովսիսյան


Լավագույն երիտասարդական ներկայացում- Արշալույս Հարությունյան  


Լավագույն պիես- Սամվել Խալաթյան


Լավագույն սցենոգրաֆիա- Վահագն Թեւանյան


Լավագույն երաժշտության հեղինակ-Արամ Սաթյան


Երկրորդ պլանի լավագույն կին դերակատար- մրցանակ չի շնորհվել


Երկրորդ պլանի լավագույն տղամարդ դերակատար- Սերգեյ Թովմասյան


Թատերարվեստին արժանապատիվ ծառայության համար- Վիլեն Գալստյան, Դերենիկ Մարտիրոսյան, Հայկազ Երանոսյան, Սերգեյ Առաքելյան  


Ժյուրիի կազմում են թատերական ոլորտի գործիչներ Դավիթ Մուրադյանը, Սուրեն Հասմիկյանը, Հրաչյա Գասպարյանը, Լևոն Մութաֆյանը, Ռուզաննա Առաքելյանը, Նվարդ Ասատրյանը, Նարինե Գրիգորյանը:


«Արտավազդ» թատերական մրցանակաբաշխությունը հիմնադրվել է 1996 թ-ին` սկզբում ունենալով միայն մեկ անվանակարգ` «Թատերարվեստին արժանապատիվ ծառայության համար»:  
